89/358/ETY: Komission päätös, tehty 23 päivänä toukokuuta 1989, toimenpiteistä neuvoston direktiivin 85/358/ETY 8 artiklan soveltamiseksi



Virallinen lehti nro L 151 , 03/06/1989 s. 0039 - 0041

Suomenk. erityispainos Alue 15 Nide 9 s. 0058

Ruotsink. erityispainos Alue 15 Nide 9 s. 0058



KOMISSION PÄÄTÖS, tehty 23 päivänä toukokuuta 1989, toimenpiteistä neuvoston direktiivin 85/358/ETY 8 artiklan soveltamiseksi (89/358/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon 16 päivänä heinäkuuta 1985 annetun neuvoston direktiivin 85/358/ETY, jolla täydennetään eräiden hormonaalista ja kaikkien thyreostaattista vaikutusta omaavien aineiden käytön kieltämisestä annettua direktiiviä 81/602/ETY(1), sellaisena kuin se on viimeksi muutettuna direktiivillä 88/146/ETY(2), ja erityisesti sen 8 artiklan, sekä katsoo, että direktiivin 85/358/ETY 8 artiklan mukaisesti komission tehtäviin kuuluu laatia mainitun direktiivin 10 artiklaa noudattaen yksityiskohtaiset säännökset sovellettaviksi niissä tapauksissa, joissa jäsenvaltion suorittamassa tarkastuksessa todetaan tarvittavan tutkimuksia yhdessä tai useammassa muussa jäsenvaltiossa tai kolmannessa maassa, jäsenvaltioiden on ilmoitettava toisilleen ja komissiolle hormonaalista tai tyreostaattista vaikutusta omaavien aineiden tarkastuksen yhteydessä havaituista positiivisista löydöksistä, jos niillä on vaikutusta muihin jäsenvaltioihin tai kolmansiin maihin; vaihdettavien tietojen tulisi mahdollisimman suurella varmuudella tehdä mahdolliseksi kyseisten eläinten, lihan tai aineiden tunnistaminen, jäsenvaltioiden on toimittava näiden tietojen suhteen samalla tavoin kuin ne toimivat omalta alueeltaan hankkimiensa vastaavien tietojen suhteen; niiden on ilmoitettava muille jäsenvaltioille ja komissiolle toteuttamistaan toimenpiteistä ja niiden tuloksista, kolmannessa maassa ilmenevässä ongelmatilanteessa komission olisi annettava tilanne tiedoksi kyseiselle maalle sekä pyydettävä selvitys ongelman syystä ja toistumisen estämiseksi toteutettavista toimenpiteistä, komissio voi lähettää toiseen jäsenvaltioon tai kolmanteen maahan valtuuskunnan hankkimaan lisätietoja tai tutkimaan asiaa koskevien yhteisön eläinlääkintäsäännösten soveltamista; valtuuskunnalle on annettava kaikki sen tehtävänsä asianmukaiseksi hoitamiseksi tarvitsema käytännön apu, paikalla tapahtuvien tutkimusten tulokset sekä kaikki niiden perusteella esitettävät pyynnöt suoritettavista jatkotoimenpiteistä olisi mahdollisimman nopeasti saatettava tiedoksi asianomaiselle jäsenvaltiolle tai kolmannelle maalle, on tarpeellista antaa tarkastustehtäviä suorittavia eläinlääkintäasiantuntijoita koskevia hallinnollisia määräyksiä, ja tämän päätöksen edellyttämät toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN, 1 artikla Tässä direktiivissä tarkoitetaan `toimivaltaisilla viranomaisilla` jäsenvaltioiden keskusvirastoa tai -laitosta, jonka kukin jäsenvaltio on nimennyt jäämien tutkimisesta eläimistä ja tuoreesta lihasta 16 päivänä syyskuuta 1986 annetun neuvoston direktiivin 86/469/ETY(3) 3 artiklan mukaisesti. 2 artikla 1 Asianomaisen jäsenvaltion toimivaltaisen viranomaisen on viipymättä toimitettava toisen kyseisen jäsenvaltion asianomaiselle toimivaltaiselle viranomaiselle ja komissiolle direktiivin 85/358/ETY 8 artiklan ensimmäisessä kohdassa tarkoitetut tiedot. 2 Toimivaltaisen viranomaisen, joka on toimittanut 1 kohdassa tarkoitetut tiedot, on annettava yksityiskohtaiset tiedot havainnoistaan sekä niistä syistä, joiden perusteella lisätutkimuksia pyydetään, sekä erityisesti seuraavat tiedot: - löydetty aine tai aineet sekä niiden määrät, - näytteen laatu sekä näytteenottopaikka ja -päivämäärä, - tarkastusmenetelmä ja tarkastuksen suorituspäivä, - soveltuvin osin, eläinlaji, ja mikäli tiedossa, sukupuoli, ikä ja tunnistamiskeinot, - kaikki muut tutkimuksen kannalta olennaiset aineen alkuperää koskevat tiedot. 3 Kaikki jäsenvaltion tämän päätöksen mukaisesti toimittamat tiedot on käsiteltävä luottamuksellisena. Tietoihin sovelletaan ehdotonta ammatillista salassapitovelvollisuutta, ja sitä suojaa jonka jäsenvaltion asiaa koskevat kansalliset säädökset takaavat vastaaville tiedoille, sekä yhteisön viranomaisia koskevien vastaavien säädösten tarjoamaa suojaa. Ensimmäisessä alakohdassa tarkoitettuja tietoja saa luovuttaa vain niille henkilöille jäsenvaltioissa, kolmansissa maissa tai yhteisön toimielimissä, jotka tehtäviensä puolesta ovat oikeutettuja niitä saamaan. Tietoja ei saa käyttää muihin kuin tässä päätöksessä määrättyihin tarkoituksiin, ellei tiedot luovuttanut viranomainen ole antanut siihen nimenomaista suostumustaan ja edellyttäen, että tiedot saaneen jäsenvaltion tai viranomaisten määräykset eivät kiellä tällaista tietojen luovuttamista tai hyväksikäyttöä. 4 Mitä 3 kohdassa säädetään, ei estä tämän päätöksen nojalla saatujen tietojen käyttämistä eläinlääkintämääräysten noudattamatta jättämisestä johtuviin lain vaatimiin toimenpiteisiin. Näistä tapauksista on viipymättä ilmoitettava kyseiset tiedot luovuttaneen jäsenvaltion toimivaltaiselle elimelle. 3 artikla 1 Jäsenvaltioiden toimivaltaisten viranomaisten on käsiteltävä toisiltaan saamiaan tietoja samalla tavoin ja samassa tärkeysjärjestyksessä kuin itse hankkimiaan tietoja ja toimittava sen mukaisesti. 2 Erityisesti niissä tapauksissa, kun 2 artiklan mukaisesti saatujen tietojen perusteella ilmenee, että: - eläimissä tai lihassa on havaittu tai niissä epäillään olevan kiellettyjen aineiden jäämiä tai käyttöön hyväksyttyjen aineiden jäämiä, jotka ylittävät suurimmat sallitut luonnolliset fysiologiset tasot, tai - eläimissä tai lihassa on havaittu tai niissä epäillään olevan kiellettyjä aineita, tai - epäillään käyttöön hyväksyttyjen aineiden väärinkäyttöä, on toimivaltaisen viranomaisen aloitettava välittömästi direktiivin 85/358/ETY 6 artiklan 2 kohdan mukaiset tutkimukset sekä sovellettava asiaa koskevia mainitun direktiivin säännöksiä. 3 Jäsenvaltion toimivaltaisen viranomaisen on ilmoitettava muiden jäsenvaltioiden toimivaltaisille viranomaisille ja komissiolle: - viipymättä niistä toimenpiteistä, jotka on toteutettu 2 artiklan nojalla saatujen tietojen perusteella, - toimenpiteiden tulokset ja kaikki laboratoriotutkimusten tulokset heti, kun ne ovat saatavilla. 4 Mikäli 2 artiklan mukaiset tiedot koskevat kolmatta maata, on komission viipymättä toimitettava tiedot kyseiselle maalle. Komission on samanaikaisesti esitettävä kolmannelle maalle pyyntö: - suorittaa tutkimukset kyseisen aineen tai aineiden alkuperästä, - toteuttaa kaikki tarvittavat toimenpiteet jotta eläimiä tai niiden eläinten lihaa, joihin ainetta on käytetty, ei toimiteta yhteisön alueelle, - ilmoittaa viipymättä komissiolle toteutettujen toimenpiteiden yksityiskohdat. Komission on ensi tilassa toimitettava nämä tiedot jäsenvaltioille. 4 artikla 1 Komissio voi tarvittaessa 2 artiklan 2 kohdassa säädettyjä tietoja luovuttaneen jäsenvaltion pyynnöstä tai omasta aloitteestaan lähettää paikalle jäsenvaltioihin tai kolmansiin maihin yhden tai useamman valitsemansa eläinlääkintäasiantuntijan tutkimuksia suorittamaan. 2 Jäsenvaltion, jonka alueella tutkimuksia suoritetaan, on annettava tutkimusten suorittajille kaikki näiden tehtäviensä asianmukaisessa suorittamisessa tarvitsema apu. Tutkimusten suorittajan on tarvittaessa oltava oikeus päästä toimivaltaisen viranomaisen seurassa alueelle, kiinteistöön tai kulkuneuvoon direktiivin 85/358/ETY soveltamisen tarkistamiseksi. 5 artikla 1 Asiantuntijoiden on viipymättä suoritettava paikalla tapahtuvat tutkimukset ja annettava kertomus niiden tuloksista komissiolle. 2 Kertomuksen saatuaan komissio niin pian kuin mahdollista: a) toimittaa tutkimuksen tulokset suoraan asianomaiselle jäsenvaltiolle tai kolmannelle maalle sekä kaikille jäsenvaltioille ja pysyvälle eläinlääkintäkomitealle, ja, b) ottaen huomioon tutkimustulokset, tarvittaessa pyytää toteutettavaksi lisätoimenpiteitä määräajassa. 6 artikla 1 Komissio jäsenvaltioiden ehdotusten perusteella laatii luettelon niistä eläinlääkintäasiantuntijoista, jotka voidaan nimetä komission eläinlääkintäasiantuntijoiksi 5 artiklassa tarkoitetuissa tutkimuksissa. 2 Kukin jäsenvaltio voi ehdottaa eläinlääkintäasiantuntijoita, joilla on tässä päätöksessä tarkoitettujen asioiden erikoisasiantuntemus. 3 Jos jäsenvaltio katsoo, että sen ehdottamaa asiantuntijaa ei enää voisi nimetä avustamaan tutkimuksissa, on sen ilmoitettava asiasta komissiolle ja ehdotettava tilalle toista asiantuntijaa. Komissio muuttaa luetteloa viipymättä. 7 artikla 1 Komission tämän päätöksen nojalla nimeämät jäsenvaltioiden eläinlääkintäasiantuntijat toimivat komission valvonnassa. 2 Asiantuntijat eivät missään tilanteessa saa käyttää tutkimuksissa saatuja tietoja henkilökohtaisiin tarkoituksiin eivätkä myöskään ilmaista niitä kenellekään komission ulkopuoliselle henkilölle. 3 Komissio maksaa kutsumilleen komission ulkopuolisille asiantuntijoille matkakulut ja päivärahaa niiden säännösten mukaisesti, jotka koskevat tällaisten kulujen korvaamista komission ulkopuolisille henkilöille, jotka komissio on kutsunut asiantuntijaksi. 8 artikla Tämä päätös on osoitettu kaikille jäsenvaltioille. Tehty Brysselissä 23 päivänä toukokuuta 1989. Komission puolesta Ray MAC SHARRY Komission jäsen (1) EYVL N:o L 191, 23.7.1985, s. 46 (2) EYVL N:o L 70, 16.3.1988, s. 16 (3) EYVL N:o L 275, 26.9.1986, s. 36